கேள்வி: கம்பர் காலப் பாண்டியன் பற்றி விளக்கவும்.
பதில்: கம்பர் காலத்துப் பாண்டிய மன்னன் ஒருவன் பாடியதாக ஒரு பாடல் உள்ளது.தனிப்பாடல் திரட்டு பக்கம் 45-54 பொருள் கொடுத்தால் பாவலர்கள் போற்றுவார்கள். பொருள் கொடுக்காவிட்டால் தூற்றுவார்கள். சொன்ன சொல்லை மாற்றியும் பொருள் கூறுவர். ஆகவே பாவலர்கள் கூற்றுவனைக் காட்டிலும் கொடியவர்கள் என்று அவன் பாடியிருக்கிறான். போற்றினும் போற்றுவர் பொருள் கொடாவிடில் தூற்றினுந் தூற்றுவர் சொன்ன சொற்களை மாற்றினு மாற்றுவர் வன்கணாளர்கள் கூற்றினும் பாவலர் கொடிய ராவரே. – பாடல் 36 * கம்பர் பாண்டியனை நீயா மன்னவன், என்னை நீ ஏற்றுக் கொள்ளவில்லையே, குரங்கு ஏற்றுக்கொள்ளாத கொம்பு உண்டோ? - என்றெல்லாம் இகழ்ந்து பாடிய பாடல். மன்னவனு நீயோ வளநாடு முன்னதோ உன்னை யறிந்தோ தமிழை யோதினேன்- என்னை விரைந்தேற்றுக் கொள்ளாத வேந்துண்டோ வுண்டோ குரங்கேற்றுக் கொள்ளாத கொம்பு.- பாடல்37 * பாண்டியனைச் சபித்துப் பாடிய பாடல். வில்லம்பு சொல்லம்பு மேதினியி லிரண்டுண்டு வில்லம்பிற் சொல்லம்பே மேலதிகம்- வில்லம்பு பட்டுதடா வென்மார்பிற் பாண்டியா நின்குலத்தைச் சுட்டுதடா வென்வாயிற் சொல்.(பாடல் 47)